Bart De Wever

Bart De Wever, c' est on politikî d' droete ki vént d' Mortsel. Il a dabôrd sitî mimbe del Volksunie mins, a pårti d' 2001 il a stî cnoxhou come prezidint del N-VA.

Il a divnou prumî minisse del Beldjike li 3 d' fevrî 2025.

+Bart De Weveralt=|451x451pxIdintitéVeur noBart Albert Liliane De WeverNexhance - 21 di decimbe 1970
- Mortsel (Province d' Anverse)Nåcionålité BedjePolitike cårireBeldjike - Pårlumintî :
28 di djun 2007 => 30 di djun 2009

19 di djun 2014 => 25 d' avri 2019

- Sinateure :

6 di djulete 2010 => 9 di djanvî 2013

- Prumî minisse :

3 d' fevrî 2025 => AsteureFlande - Pårlumintî 
6 di djun 2004 => 28 di djun 2007

7 di djun 2009 => 24 di may 2014

18 di djun 2019 => AsteureComene - Borguimwaisse d' Anverse
1î d' djanvî 2013 => 3 d' fevrî 2025Pårti - Nieuw-Vlaamse Alliantie
- Prezidint

23 d' octôbe 2004 => 3 di fevrî 2025

 Biyografeye 
Bart De Wever a nexhou dins ene famile flamingante.https://daardaar.be/rubriques/opinions/bart-de-wever-versus-anuna-de-wever-qui-remportera-le-combat-climatique/ D' ayeur, onk di ses tayons esta mimbe do V.N.V.https://books.google.be/books?id=BCI5AwAAQBAJ&pg=PT32&lpg=PT32&dq=grootvader+bart+de+wever+vnv&source=bl&ots=R47sOTOAF9&sig=eFdQFSuIj-LMd0pbIBOiowaiJuY&hl=en&sa=X&ei=yWnlU8XtMOfZ0QWbu4DYDw#v=onepage&q=grootvader%20bart%20de%20wever%20vnv&f=false Tins k' il esteut djonne, Bart De Wever a stî dins l' VNJ, ene soce di djonnesse nåcionalisse flaminde. La k' ès pa, Henri De Wever, eto.https://www.apache.be/2013/05/14/de-politieke-roots-van-bart-de-wever/?sh=1de89592206b2d0e67553-1662601330 

I dmeure kéconk e l' Flande, foiravant dins les ploncaedjes.https://www.lesoir.be/638072/article/2024-11-25/grand-barometre-bart-de-wever-partage-le-podium-flamand-avec-deux-nouvelles Il a ddja passé al televuzion. Al fén des anêyes 2000, il a pårticipé a De slimste mens ter wereld ([WA] El djin li pus sûteye do monde). E 2014, il s' a maské e panda.https://www.vrt.be/vrtnws/nl/2025/01/10/portret-bart-de-wever/ C' esteut ene manire tacite d' erdire li vnowe des pandas a Pairi Daiza, on zô a Brudjlete.https://www.rtbf.be/article/bart-de-wever-deguise-en-panda-aux-etoiles-de-la-tele-flamande-video-8223716

 Cårire 

 Academike 
D' ès mestî, il est istoryin. Tot come ès fré, Bruno De Wever. Mins nerén, ci-ci n' est nén ossu nåcionalisse k' el restant del famile.https://www.lalibre.be/belgique/politique-belge/2016/09/07/lhistorien-bruno-de-wever-ne-se-lasse-pas-de-critiquer-son-frere-bart-3Y2NALPDANHEPGPQILS4TGHRTY/

Foû d' ès cårire politike, dvant l' dijhnêye 2000, Bart De Wever a stî ercwereu al KUL eyet gaztî.https://premier.be/fr/biographie

 Politike 
Bart De Wever est dins l' N-VA dispu l' askepiance do pårti. C' est minme lu k' a adjinçné li prumî raploû, å Vî-Lovén, les 4 eyet 5 di may 2002.https://www.knack.be/nieuws/in-beeld-de-politieke-carriere-van-bart-de-wever/ Deus ans après, il a divnou prezidint do pårti, al plaece di Geert Bourgeois.https://www.knack.be/nieuws/in-beeld-de-politieke-carriere-van-bart-de-wever/ Il a leyî s' plaece di prezidint d' pårti a Steven Vandeput, cwand il a divnou prumî minisse. Kécfeye ki ça n' est nén advitam.https://www.vrt.be/vrtnws/nl/2025/02/02/hasseltse-burgemeester-steven-vandeput-wordt-tijdelijk-nieuwe-pa/

E 2005, Bart De Wever s' a rindou a Sterpi-Bracgnere, avou des camions rimplis d' biyets. El simbolike, c' esteut d' mostrer k' el Flande dinreut des liårds al Waloneye ki lzès dispinsreut sins prinde asteme.https://www.lalibre.be/debats/opinions/2024/04/12/la-demarche-de-la-n-va-en-wallonie-devrait-inspirer-dautres-partis-QRCEFFJIKZC3VF2BX476BA6M5Q/

 Bibiografeye 
Vola ene lisse nén complete padzo avou sacwants lives k' il a scrît.
 2010 : Het kostbare weefsel
 2011 : Werkbare waarden
 2019 : Over identiteit
 2023 : Over woke

 Alére 
Djîle N. Seraing, Bart, wie zijt gij ? (kî estoz, vos, Bart ?),  116, ivier 2025-2026

 Referinces eyet sourdants 

Categoreye:Politikîs flaminds
Categoreye:Prumîs minisses del Beldjike